רוג'ר אלאם

רוג'ר אלאם (באנגלית: Roger Allam; נולד ב-26 באוקטובר 1953) הוא שחקן אנגלי הידוע בעיקר מהופעותיו בתיאטרון, אם כי שיחק גם בקולנוע, טלוויזיה ורדיו. תפקידו המפורסם ביותר הוא המפקח ז'אבר בהפקה המקורית בלונדון של המחזמר "עלובי החיים", כמו גם גילום דמותו של דאגלס ריצ'רדסון בסדרת הרדיו זוכת הפרסים "Cabin Pressure", ומפקח בילוש פרד ת'רסדיי בסדרת הטלוויזיה "Endeavour". אלאם נולד בבאו שבלונדון. הוא למד ב-"Christ's Hospital" ובאוניברסיטת מנצ'סטר. אביו היה כומר בסנט מרי וולנות'. אלאם היה מועמד ארבע פעמים לפרס לורנס אוליבייה לשחקן הטוב ביותר וזכה פעמיים. הוא היה מועמד וזכה בפרס אוליבייה לשחקן המשנה הטוב ביותר. ב-1983 שיחק אלאם בתפקיד מרקוציו בהפקה של הלהקה השייקספירית המלכותית של "רומיאו ויוליה". הוא הופיע גם בתוכניות דרמה רבות ברדיו ה-BBC. ב-2001 כיכב בעיבוד של רדיו 4 ל"עלובי החיים" בתפקיד ולז'אן. ב-2000 שיחק בתפקיד היטלר בתיאטרון המלכותי הלאומי במחזה "Speer" מאת דייוויד אדגר. ב-2001 זכה בפרס אוליבייה לשחקן הטוב ביותר על תפקידו כקפטן טרי דניס בהפקה מחודשת של המחזה "Privates on Parade". הצגת הבכורה הייתה בדצמבר 2001 בתיאטרון דונמאר ורהאוס שבקובנט גרדן. בנובמבר 2002 כיכב לצדה של ג'יליאן אנדרסון בקומדיה הרומנטית "What the Night Is For" מאת מייקל ולר בתיאטרון קומדי (אנ'). ב-2003 שיחק בתפקיד וילי ברנדט, מי שהיה קנצלר גרמניה, במחזה "Democracy" בתיאטרון קוטסלו שבתיאטרון המלכותי הלאומי. הוא המשיך להופיע בהצגה עם העברתה לווסט אנד. בדצמבר 2004 ובינואר 2005 הופיע אלאם בתפקיד אבנאזר הנבל בהפקת פנטומיים (Pantomime (אנ')) של "אלאדין" בתיאטרון אולד ויק, כשלצידו כיכבו איאן מקלן, מורין ליפמן וסם קלי. ב-2006 וב-2007 חזר וגילם את אותה דמות באולד ויק עם איאן מקלן ופרנסס ברבר. ב-2005 הופיע אלאם במחזה "Blackbird" מאת דייוויד הארוור (אנ') יחד עם ג'ודי מיי בפסטיבל אדינבורו בהפקה של הבמאי הגרמני פיטר סטיין. בפברואר 2006 הועברה ההצגה לתיאטרון אלברי בלונדון. לאחר מכן זכה המחזה "Blackbird" בפרס המחזה החדש הטוב ביותר. ב-2006 שיחק אלאם בסרט "המלכה", בבימויו של סטיבן פרירס ובכיכובה של דיים הלן מירן, בתפקיד המזכיר הפרטי של המלכה. בפברואר 2007 הופיע בפארסה משנות השישים "בואינג בואינג" בתיאטרון קומדי בווסט אנד יחד עם מארק ריילנס, פרנסס דה לה טור וטמזין אאותווייט. בינואר 2007 הופיע אלאם בפעם הראשונה בתפקיד חבר הפרלמנט פטר מניון בפרק ספיישל של הקומדיה "The Thick of It" של ה-BBC. ביולי 2007 שיחק שוב באותו תפקיד בתוכנית ספיישל נוספת, ובפרק קצר באורך 15 דקות. הוא המשיך לגלם את הדמות גם בעונות הבאות של הסדרה. ב-2008 שיחק אלאם בתפקיד מקס ריינהרדט, אמרגן פסטיבל זלצבורג, במחזה "Afterlife" מאת מיקיל פריין, בהפקה שביים מייקל בלייקמור בבמת ליטלטון בתיאטרון הלאומי . ב-2009 הופיע אלאם בתפקיד אלבין / זאזא במחזה "La Cage aux Folles" בתיאטרון פלייהאוס שבלונדון. בעונת התיאטרון של 2010 שיחק במחזות "הנרי הרביעי, חלק ראשון" ו"הנרי הרביעי, חלק שני" בתפקיד ג'ון פלסטף בתיאטרון שייקספיר גלוב. ב-2011 זכה בפרס אוליבייה לשחקן הטוב ביותר על תפקיד זה. באוקטובר 2010 התאחד עם חבריו להפקת "עלובי החיים" בקונצרט לציון 25 שנה למחזמר בביצוע השיר "One Day More". ב-2013 כיכב אלאם בתפקיד פרוספרו במחזה "הסערה" מאת ויליאם שייקספיר בתיאטרון השייקספיר גלוב בלונדון לצדו של קולין מורגן בדמות אריאל. אלאם הגיש פרס מפעל חיים למחזאי מייקל פראיין בטקס פרסי אוליבייה ב-2013. הוא שיתף פעולה שוב עם סטיבן פרירס בסרט "תמרה דרו" המבוסס על רצועת הקומיקס הפופולרית של פוזי סימונד. בסרט הוא מגלם את ניקולס הרדימנט, סופר של ספרי מתח המוקסם מתמרה דרו, בגילומה של ג'מה ארטרטון. אלאם הקליט מספר ספרי שמע בהם הספר "סולאר" מאת איאן מקיואן. אלאם נשוי לשחקנית רבקה סייר ולהם שני בנים. באוגוסט 2014 היה אלאם אחד ממאתיים אנשי ציבור שחתמו על מכתב למערכת הגרדיאן המתנגדים לעצמאות סקוטלנד לקראת משאל העם על עצמאות סקוטלנד שנערך בספטמבר. מדיה וקבצים בנושא רוג'ר אלאם בוויקישיתוף אתר האינטרנט הרשמי של רוג'ר אלאם רוג'ר אלאם, במסד הנתונים הקולנועיים IMDb (באנגלית) רוג'ר אלאם, באתר "אידיבי", מאגר הידע העברי לקולנוע ישראלי ועולמי רוג'ר אלאם, באתר AllMovie (באנגלית) רוג'ר אלאם, באתר Rotten Tomatoes (באנגלית) רוג'ר אלאם, במסד הנתונים הקולנועיים KinoPoisk (ברוסית) רוג'ר אלאם, באתר MusicBrainz (באנגלית) רוג'ר אלאם, באתר Discogs (באנגלית) רוג'ר אלאם במסד הנתונים IBDB (באנגלית) "Official Roger Allam Fan Site – dedicated to the Olivier Award Winning actor – Biography". Rogerallam.co.uk. נבדק ב-2014-08-26. "Official Website of Roger Allam". All-Allam.com. נבדק ב-2015-07-11. Roger Allam to play Falstaff at Globe "Roger Allam Wins Best Actor", Olivier Awards, 13 March 2011. "Roger Allam: Lear in waiting". The Independent. "Celebrities' open letter to Scotland – full text and list of signatories | Politics". theguardian.com. 2014-08-07. נבדק ב-2014-08-26. "Official Roger Allam Fan Site – dedicated to the Olivier Award Winning actor – Stage". Rogerallam.co.uk. נבדק ב-2014-08-26.